Izziņa 26-TA-1536
23.07.2026. 16.14
Izziņa 26-TA-1536
23.07.2026. 16.14
26-TA-1536: Rīkojuma projekts (Vispārīgais)
Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā

	1.
	Rīkojuma projekts
1. Publiskas personas mantas atsavināšanas likumā minēto funkciju īstenošanai saglabāt valsts īpašumā un nodot Finanšu ministrijas valdījumā saskaņā ar Zemes pārvaldības likuma 17. panta piekto daļu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmo daļu un 8. panta sesto daļu šā rīkojuma pielikumā minētās zemes vienības.
	Priekšlikums (VARAM - 09.07.2026.)
Piedāvājam precizēt rīkojuma projekta 1. punktā norādīto tiesisko pamatu, papildinot to ar atsauci uz Zemes pārvaldības likuma pārejas noteikumu 11. punktu. Anotācijā norādīts, ka rīkojuma projektā ietvertās zemes vienības Ministru kabineta noteiktajā kārtībā ir izvērtētas un Valsts zemes dienesta publicētajos sarakstos atzīmētas kā valstij piederošas vai piekrītošas. Tā kā rīkojums tiek izdots pēc Zemes pārvaldības likuma 17. panta piektajā daļā noteiktā divu gadu termiņa beigām gan Daugavpils, gan Rīgas valstspilsētā, pārejas noteikumu 11. punkts ir tiesiskais pamats rīkojuma izdošanai pēc minētā termiņa. Tas arī saskan ar iepriekšējo rīkojumu praksi (skat. 25-TA-1038; 25-TA-1978; 24-TA-820)
Piedāvātā redakcija
Publiskas personas mantas atsavināšanas likumā minēto funkciju īstenošanai saglabāt valsts īpašumā un nodot Finanšu ministrijas valdījumā saskaņā ar Zemes pārvaldības likuma 17. panta piekto daļu un pārejas noteikumu 11. punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmo daļu un 8. panta sesto daļu šā rīkojuma pielikumā minētās zemes vienības.
	Ņemts vērā
Papildināts rīkojuma projekts ar Zemes pārvaldības likuma pārejas noteikumu 11. punktu
	Rīkojuma projekts
1. Publiskas personas mantas atsavināšanas likumā minēto funkciju īstenošanai saglabāt valsts īpašumā un nodot Finanšu ministrijas valdījumā saskaņā ar Zemes pārvaldības likuma 17. panta piekto daļu un pārejas noteikumu 11. punktu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmo daļu un 8. panta sesto daļu šā rīkojuma pielikumā minētās zemes vienības.

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (VARAM - 09.07.2026.)
Piedāvājam precizēt anotācijas 1.3. sadaļā “Problēmas apraksts” ietverto informāciju par nekustamo īpašumu Zaru ielā 3, Daugavpilī, salāgojot to ar NĪVKIS un zemesgrāmatas datiem. Proti, būtu precizējams, ka uz zemes vienības ar kadastra apzīmējumu
0500 037 1549 atrodas zemesgrāmatā reģistrēta būve ar kadastra apzīmējumu 0500 037 1549 001, kas neietilpst zemes nekustamā īpašuma ar kadastra Nr. 0500 037 1549 sastāvā, bet gan veido atsevišķu būvju nekustamo īpašumu ar kadastra Nr. 0500 537 0056, kura īpašuma tiesības nostiprinātas zemesgrāmatā fiziskai personai. Attiecīgi lūdzam precizēt anotācijā ietverto informāciju par īpašuma tiesību nostiprināšanu, skaidri nošķirot zemes vienību no uz tās esošā atsevišķā būvju nekustamā īpašuma. 
Piedāvātā redakcija
Uz zemes vienības (zemes vienības kadastra apzīmējums 0500 037 1549), kas ietilpst nekustamā īpašuma (nekustamā īpašuma kadastra Nr. 0500 037 1549) – Zaru ielā 3, Daugavpilī, sastāvā, atrodas viena zemesgrāmatā reģistrēta būve (būves kadastra apzīmējums 0500 037 1549 001), kura ietilpst atsevišķa būvju nekustamā īpašuma (nekustamā īpašuma kadastra Nr. 0500 537 0056) sastāvā un ir saistīta ar zemes vienību ar kadastra apzīmējumu 0500 037 1549. Īpašuma tiesības uz minēto būvju nekustamo īpašumu nostiprinātas Latgales rajona tiesas Daugavpils pilsētas zemesgrāmatas nodalījumā Nr. 100000952973 fiziskai personai.

	Priekšlikums (VARAM - 09.07.2026.)
Piedāvājam papildināt anotācijas 1.3. sadaļas "Problēmas apraksts" ietverto informāciju par zemes vienību Imantas ielā 13, Rīgā, norādot tālāko rīcību attiecībā uz zemesgrāmatā nereģistrēto būvi ar kadastra apzīmējumu 0100 093 0050 004.
Anotācijā ir norādīts, ka minētā saimniecības ēka atrodas citas fiziskas personas tiesiskajā valdījumā, tomēr nav paskaidrots, kā pēc valsts īpašuma tiesību nostiprināšanas tiks sakārtots būves tiesiskais statuss un kā šis apstāklis ietekmēs valstij piekrītošās zemes vienības domājamās daļas turpmāku pārvaldīšanu un iespējamo atsavināšanu. Ņemot vērā, ka būves platība ir 79,6 m², tā nav klasificējama kā mazēka un jautājums nav atrisināms tikai ar norādi, ka būve zemesgrāmatā kā patstāvīgs īpašuma objekts nav ierakstāma.

	Ņemts vērā
Priekšlikums ir izvērtēts un secināts, ka priekšlikumā minētais jautājums nav šā rīkojuma projekta priekšmets. Rīkojuma projekts attiecībā uz nekustamo īpašumu Imantas ielā 13, Rīgā paredz noteikt zemes vienības domājamo daļu piekritību valstij. Būves (būves kadastra apzīmējums 0100 093 0050 004) tiesiskā statusa sakārtošana ir veicama nekustamā īpašuma turpmākās pārvaldīšanas procesā pēc īpašuma tiesību nostiprināšanas zemesgrāmatā uz valsts vārda un neietekmē rīkojuma pieņemšanu vai tā tiesisko saturu. Līdz ar to papildinājumi anotācijā nav nepieciešami.

